DA Den Europæiske Unions Tidende C 198/16

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 198/05

Støtte nr.: XA 17/09

Medlemsstat: Slovenien

Region: —

Støtteordningens benævnelse eller navnet på den virksomhed, der modtager en individuel støtte: Sofinanciranje zavarovalnih premij za zavarovanje kmetijske proizvodnje za leto 2009

Retsgrundlag: Uredba o spremembah in dopolnitvah Uredbe o sofinanciranju zavarovalnih premij za zavarovanje kmetijske proizvodnje in ribištva za leto 2009

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2009

Forventede årlige udgifter til ordningen eller det samlede individuelle støttebeløb, der ydes til virksomheden: De forventede udgifter for 2009 andrager 9 947 980 EUR.

Maksimal støtteintensitet: Medfinansiering af 50 % af udgifterne til præmier til forsikring af afgrøder mod hagl, brand, lynnedslag, forårsfrost, storme og oversvømmelser. Ved forsikring af dyr mod død, slagtning efter ordre fra dyrlægen og slagtning af økonomiske årsager som følge af sygdom fastsættes medfinansieringen af forsikringspræmierne dog i absolutte beløb for den enkelte dyreart og -kategori, som ikke må overskride 50 % af de støtteberettigede udgifter til forsikringspræmier.

Gennemførelsesdato: fra datoen for offentliggørelse af registreringsnummeret for ansøgningen om fritagelse på webstedet for Europa-Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Der kan ydes støtte til forsikringspræmier, tegnet indtil den 31.12.2009.

Målet med støtten: Støtte til små og mellemstore virksomheder (SMV)

Henvisning til artikler i Kommissionens forordning (EF) nr. 1857/2006 og støtteberettigede omkostninger: Reglerne omfatter foranstaltninger og støtteberettigede omkostninger, der udgør statsstøtte i medfør af artikel 12 i Kommissionens forordning (EF) nr. 1857/2006 af 15.12.2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358, af 16.12.2006, s. 3):

Artikel 12: Støtte til betaling af forsikringspræmier, herunder medfinansiering af præmier til forsikring af landbrugsafgrøder.

Berørt(e) sektor(er): Landbrug

Den støttetildelende myndigheds navn og adresse:

Ministrstvo za kmetijstvo gozdarstvo in prehrano Dunajska 58 SI-1000 Ljubljana SLOVENIJA

Agencija RS za kmetijske trge in razvoj podeželja Dunajska 160 SI-1000 Ljubljana SLOVENIJA

Websted: http://www.uradni-list.si/1/objava.jsp?urlid=200936&objava=1710

http://www.uradni-list.si/1/objava.jsp?urlid=2008126&objava=5748

Andre oplysninger: Formålet med betalingen af en del af forsikringspræmierne er at anspore landbrugsproducenterne til at forsikre sig mod eventuelle tab som følge af naturkatastrofer eller dårligt vejr og som følge af sygdomme hos dyrene, så de påtager ansvaret for at håndtere risikoen ved plantedyrkning og husdyrhold.

Dekretet og det ændrede dekret opfylder de krav i Kommissionens forordning (EF) nr. 1857/2006, der vedrører foranstaltningen »Støtte til betaling af forsikringspræmier«, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

Branko RAVNIK Generalni direktor Direktorata za kmetijstvo

Støtte nr.: XA 65/09

Medlemsstat: Det Forenede Kongerige

Region: England

Støtteordningens benævnelse eller navnet på den virksomhed, der modtager en individuel støtte: England Catchment Sensitive Farming (CSF) Capital Grant Scheme 2009/2010

Retsgrundlag: Dette er en administrativ ordning med frivillig deltagelse. Agriculture Act 1986 (afdeling 1c) indeholder hjemmel til, at staten yder rådgivning i forbindelse med enhver form for landbrugsaktivitet.

Forventede årlige udgifter til ordningen eller det samlede individuelle støttebeløb, der ydes til virksomheden: Op til 9 mio. GBP.

Maksimal støtteintensitet: Den maksimale støtteintensitet udgør 60 % i overensstemmelse med artikel 4 i forordning (EF) nr. 1857/2006.

Gennemførelsesdato: Støtteordningen lanceres og åbnes for ansøgninger den 2. marts 2009. Ansøgningerne vil blive gennemgået fra den dato, men der vil ikke blive ydet støtte, før Kommissionen har offentliggjort sine oplysninger om ordningen.

Bemærk: Dette er det tredje år for en ordning, der tidligere har kørt i 2007/2008 og 2008/2009 (se punktet »andre oplysninger«).

Ordningens eller den individuelle støttes varighed: Sidste frist for indgivelse af ansøgninger er den 30. april 2009. Betalingskrav skal være indgivet senest den 26. februar 2010, således at betalingen kan finde sted senest den 31. marts 2010. For tilskud gælder betingelser, der løber indtil 31. marts 2015.

Målet med støtten: Miljøbeskyttelse. Formålet med England Catchment Sensitive Farming (CSF) Capital Grant Scheme er at tilskynde landbrugerne til frivilligt og på et tidligt tidspunkt at bekæmpe vandforurening fra diffuse kilder i landbruget i 50 prioriterede vandindvindingsområder. Via ordningen ydes der tilskud til forbedring eller installation af anlæg, der kan forbedre vandkvaliteten ved at mindske diffus forurening.

Ordningen bidrager til, at man kan nå de indenlandske og internationale miljømål, specielt målene i vandrammedirektivet. Den gennemføres efter reglerne i artikel 4 i forordning (EF) nr. 1857/2006, og der kan ydes støtte til udgifter til investeringer i landbrugsbedrifter.

Berørt(e) sektor(er): Kun små og mellemstore virksomheder, der beskæftiger sig med produktion af landbrugsprodukter, kan modtage støtte under ordningen. Der kan ydes støtte til alle undersektorer.

Den støttetildelende myndigheds navn og adresse: Den for ordningen ansvarlige myndighed:

Department for Environment, Food and Rural Affairs (Defra)

Water Quality Division

Ergon House

Horseferry Road

London

SW1P 2AL

UNITED KINGDOM

Ordningen forvaltes af:

Natural England

Integrated Services & Partnerships Team

John Dower House

Crescent Place

Cheltenham

Gloucestershire

GL50 3RA

UNITED KINGDOM

Websteder: Yderligere oplysninger om England CSF Capital Grant Scheme og det mere omfattende England Catchment Sensitive Farming Delivery Initiative samt hele teksten til dette dokument findes på http://www.defra.gov.uk/farm/environment/water/csf — klik på »State Aid« i menuen til venstre på siden.

Klik på England Catchment Sensitive Farming Delivery Initiative: State Aids for at se den fulde tekst til statsstøtteansøgningerne for 2009/2010. http://www.defra.gov.uk/farm/environment/water/csf/grants/state-aid.htm

Andre oplysninger: Denne ordning erstatter XA 185/08 (England Catchment Sensitive Farming Capital Grant Scheme 2008-2015 (XA 149/08 som revideret)), der nu er lukket.

Støtte nr.: XA 126/09

Medlemsstat: Slovakiet

Region: Alle Slovakiets regioner, dvs. Bratislavský kraj, Západné Slovensko, Stredné Slovensko og Východné Slovensko

Støtteordningens benævnelse eller navnet på den virksomhed, der modtager en individuel støtte: Schéma štátnej pomoci na úhradu straty na hospodárskych zvieratách a ich produktoch v dôsledku nariadeného opatrenia

Retsgrundlag: Retsgrundlaget for støtten er:

artikel 10, stk. 2-8, i Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (»Kommissionens forordning«)

článok 14 nariadenia vlády SR č. 369/2007 Z. z. o niektorých podporných opatreniach v pôdohospodárstve v znení nariadenia vlády SR č. 159/2008 Z. z. (ďalej len »nariadenie vlády č. 369/2007 Z. z.«),

zákon č. 231/1999 Z. z. o štátnej pomoci v znení neskorších predpisov (ďalej len »zákon o štátnej pomoci«),

zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len »zákon o rozpočtových pravidlách«).

Forventede årlige udgifter til ordningen eller det samlede individuelle støttebeløb, der ydes til virksomheden: Støttebeløbet til gennemførelse af ordningen offentliggøres på det støttetildelende organs websted: http://www.land.gov.sk

Det planlagte årlige støttebeløb for 2009: 2 655 513 EUR.

Det planlagte årlige støttebeløb fra og med 2010: 2 655 513 EUR.

Det samlede planlagte budget for støtte til erstatning for tab af husdyr og animalske produkter som følge af obligatoriske foranstaltninger i perioden 2009-2013: 13 277 565 EUR.

Maksimal støtteintensitet: 100 % af det beregnede bruttotab.

Gennemførelsesdato:

a) Ordningen vil træde i kraft på den dato, hvor ansøgningen om fritagelse tildeles et identifikationsnummer, og hvor de kortfattede oplysninger offentliggøres på webstedet for Europa-Kommissionens Generaldirektorat for Landbrug og Udvikling af Landdistrikter og på ministeriets websted: http://www.mpsr.sk

b) Ændringer til ordningen kan tage form af skriftlige tillæg. Andre ændringer end ændringer af formel eller administrativ art anmeldes til Europa-Kommissionen i form af kortfattede oplysninger og træder i kraft efter offentliggørelsen af de kortfattede oplysninger på webstedet for Generaldirektoratet for Landbrug og Udvikling af Landdistrikter.

c) Ændringer i fællesskabslovgivning omhandlet i ordningens del B eller i dertil knyttet lovgivning skal udmøntes i ordningen senest seks måneder efter deres ikrafttræden.

Ordningens eller den individuelle støttes varighed: Ordningen udløber den 31. december 2013.

Fristen for indsendelse af ansøgninger om støtte er den 31. oktober 2013.

Fristen for godkendelse af ansøgninger er den 31. december 2013.

Målet med støtten: Målet med støtten er at erstatte husdyrproducenterne for tab som følge af obligatoriske veterinærforanstaltninger.

Målet med støtten er at erstatte tab omhandlet i artikel 10, stk. 2, litra a), nr. ii), og litra c), stk. 3 og 8, i Kommissionens forordning.

For denne støtteordning gælder bestemmelserne i artikel 10, stk. 2-8, i Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (»Kommissionens forordning«).

Støtteberettigede omkostninger omfatter tab omhandlet i artikel 10, stk. 2, litra a), nr. ii), og litra c), stk. 3 og 8, i Kommissionens forordning.

Berørt(e) sektor(er): Afdeling A — Landbrug, skovbrug og fiskeri (ifølge NACE Rev. 2).

Primærproduktion af landbrugsprodukter opført i EF-traktatens bilag I.

Den støttetildelende myndigheds navn og adresse: Støttetildelende myndighed:

Ministerstvo pôdohospodárstva SR (»ministeriet«)

Dobrovičova 12

812 66 Bratislava

SLOVENSKO/SLOVAKIA

Tlf. +421 259266111

Websted: http://www.land.gov.sk Dotácie

Ministeriets ressortområde er fastsat ved lov nr. 575/2001 om organisering af regeringens aktiviteter og af den centrale statsadministration, som ændret.

Administrerende myndighed:

Pôdohospodárska platobná agentúra (»betalingsorganet«)

Dobrovičova ul. 12

815 26 Bratislava

SLOVENSKO/SLOVAKIA

Tlf. +421 259266111

Websted: http://www.apa.sk Sekcia štátnej pomoci

Betalingsorganet er en budgetorganisation i ministeriet, oprettet den 1. december 2003 i medfør af lov nr. 473/2003 om betalingsorganet for landbrug, støtte til forretningsvirksomhed i landbruget og om ændring af visse love.

Det yder administrativ bistand i forbindelse med støtteordninger i landbrugssektoren.

Websted: http://www.land.gov.sk Dotácie

http://www.land.gov.sk/sk/index.php?navID=161&id=1491

Andre oplysninger: Målet med ordningen er at yde støtte til husdyrproducenter med sæde i Slovakiet. Støtten ydes efter gennemførelsen af obligatoriske veterinærforanstaltninger og tjener til at erstatte tab som følge af obligatorisk karantæne pålagt af den kompetente lokale veterinær- og fødevaremyndighed.

Erstatning for tab (»tilskud«), der ydes under denne ordning, er en direkte form for statsstøtte som omhandlet i statsstøttelovens artikel 5(1)(a). Støtten ydes til husdyrproducenter i form af et engangstilskud.

Ing. Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Støtte nr.: XA 127/09

Medlemsstat: Slovakiet

Region: Alle Slovakiets regioner, dvs. Bratislavský kraj, Západné Slovensko, Stredné Slovensko og Východné Slovensko.

Støtteordningens benævnelse eller navnet på den virksomhed, der modtager en individuel støtte: Schéma štátnej pomoci na eradikáciu a prevenciu ochorení zvierat.

Retsgrundlag: Retsgrundlaget for støtten er:

zákon č. 231/1999 Z. z. o štátnej pomoci v znení neskorších predpisov (»zákon o štátnej pomoci«),

artikel 10, stk. 1 og 3-8, i Kommissionens forordning (EF) nr. 1857/2006 af 15.12.2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (»Kommissionens forordning«)

článok 10 ods. 3, 4 a 5, článok 46 zákona č. 39/2007 Z. z. o veterinárnej starostlivosti (»zákon č. 39/2007 Z. z.«),

článok 4 ods. 4, článok8 ods. 2, článok 8a) a článok 21 až 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (»zákon č. 523/2004 Z. z.«).

Forventede årlige udgifter til ordningen eller den samlede individuelle støtte til virksomheden: Støttebeløbet til gennemførelse af ordningen offentliggøres på ministeriets websted http://www.land.gov.sk

Det planlagte årlige støttebeløb for 2009 andrager højst: 6 638 784 EUR

Det planlagte årlige støttebeløb fra og med 2010 andrager højst: 6 638 784 EUR

Det samlede planlagte budget for støtte til udryddelse og forebyggelse af dyresygdomme for 2009-2013 andrager højst: 33 193 920 EUR

Maksimal støtteintensitet: Bruttostøtten til husdyrproducenter må ikke overskride 100 % af de støtteberettigede omkostninger.

Gennemførelsesdato: Ordningen vil træde i kraft på den dato, hvor ansøgningen om fritagelse tildeles et identifikationsnummer, og hvor de kortfattede oplysninger offentliggøres på webstedet for Europa-Kommissionens Generaldirektorat for Landbrug og Udvikling af Landdistrikter og på ministeriets websted http://www.mpsr.sk

Ændringer til ordningen kan tage form af skriftlige tillæg. Andre ændringer end ændringer af formel eller administrativ art anmeldes til Europa-Kommissionen i form af kortfattede oplysninger og træder i kraft efter offentliggørelsen af de kortfattede oplysninger på webstedet for GD AGRI.

Ændringer i fællesskabslovgivning omhandlet i ordningens del B eller i dertil knyttet lovgivning skal udmøntes i ordningen senest seks måneder efter deres ikrafttræden.

Ordningens eller den individuelle støttes varighed: til 31. december 2013.

Sidste frist for indgivelse af ansøgninger er datoen for offentliggørelse af den slovakiske plan for forebyggelse af dyresygdomme og beskyttelse af statens territorium, den 31. december 2013.

Beslutninger om støttetildeling træffes inden den 31. december 2013, dvs. inden ordningens udløbsdato, eller i overensstemmelse med planen for forebyggelse af dyresygdomme og beskyttelse af statens territorium og udryddelsesplanerne for det pågældende finansår.

Målet med støtten: Målet med støtten er at dække små og mellemstore virksomheders støtteberettigede omkostninger til udryddelse og forebyggelse af dyresygdomme i det pågældende kalenderår.

Under denne ordning ydes støtten i henhold til artikel 10, stk. 1 og 3-8, i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001.

I forbindelse med denne ordning omfatter støtteberettigede omkostninger værdien af tjenester og varer, som ŠVPS SR (Slovakiets statslige veterinær- og fødevaremyndighed) yder til husdyrproducenter via offentlige eller private dyrlæger, der gennemfører statslige dyresundhedsforanstaltninger som led i Slovakiets plan for forebyggelse af dyresygdomme og beskyttelse af statens territorium og udryddelsesplanerne i det pågældende finansår.

De støtteberettigede omkostninger omfatter værdien af tjenester og varer, der ydes og anvendes i forbindelse med gennemførelsen af planen for forebyggelse af dyresygdomme og beskyttelse af statens territorium og udryddelsesplanerne.

Berørt(e) sektor(er): Afdeling A Landbrug, skovbrug og fiskeri (ifølge NACE Rev. 2).

Sektor

Afsnit 01 Plante- og husdyravl, jagt og serviceydelser i forbindelse hermed

Gruppe 01.6 Serviceydelser til landbrug og forarbejdning af afgrøder efter høst

Undergruppe 01.62 Serviceydelser i forbindelse med husdyravl

Undergruppe 01.62.0 Serviceydelser i forbindelse med husdyravl

Sektor for primær landbrugsproduktion i forbindelse med husdyravl: kvæg, svin, får og geder, fjerkræ og heste.

Primærproduktion af landbrugsprodukter opført i EF-traktatens bilag I.

Den støttetildelende myndigheds navn og adresse: Støttetildelende myndighed:

Ministerstvo pôdohospodárstva SR

Dobrovičova ul. 12

812 66 Bratislava

SLOVENSKO/SLOVAKIA

Tlf. +421 259266111

Websted: http://www.land.gov.sk Dotácie

Administrerende myndighed:

Štátna veterinárna a potravinová správa Slovenskej republiky (»ŠVPS SR«)

Botanická 17

842 13 Bratislava

SLOVENSKO/SLOVAKIA

Tlf. +421 260257212

Websted: http://www.svps.sk

Websted: http://www.land.gov.sk Dotácie

http://www.land.gov.sk/sk/index.php?navID=161&id=1492

Andre oplysninger: Statsstøtten ydes i form af subsidierede tjenester og varer gennem det hertil godkendte organ ŠVPS SR.

Ministeriets budgetkonto omfatter planlagte obligatoriske udgifter for det pågældende kalenderår til drift af budgetterede eller subsidierede organer i ministeriet, herunder ŠVPS SR.

Midlerne til ŠVPS SR er afsat under programmet 08W »Fødevaresikkerhed, sundhed og dyre- og plantebeskyttelse« til gennemførelse af Slovakiets plan for forebyggelse af dyresygdomme og beskyttelse af statens territorium og dets udryddelsesplaner. Disse midler skal dække de løbende udgifter og kapitaludgifterne for ŠVPS SR og for de budgetorganer, det har oprettet, dvs. de regionale veterinær- og fødevaremyndigheder (KVPS SR) og de lokale veterinær- og fødevaremyndigheder (RVPS SR). Budgettet for KVPS SR og RVPS SR fordeles og justeres om nødvendigt af ŠVPS SR. Ifølge lov nr. 291/2002 må ŠVPS SR og de budgetorganer, det har oprettet (KVPS and RVPS), udelukkende gennemføre deres budgetter via statskassen.

ŠVPS SR skal identificere konkrete sygdomme, indkredse, hvilke foranstaltninger der skal træffes og hvilke tests der skal gennemføres som led i statsstøtteordningen for udryddelse og forebyggelse af dyresygdomme inden for rammerne af planen for forebyggelse af dyresygdomme og beskyttelse af statens territorium for det relevante finans- eller budgetår, som det skal offentliggøre i statstidende i begyndelsen af det pågældende kalenderår.

De relevante lokale veterinær- og fødevaremyndigheder skal indgå kontrakter med godkendte officielle dyrlæger fra Slovakiets veterinærkammer (privatpraktiserende dyrlæger) på grundlag af krav opstillet af ŠVPS SR. Efter at have udført de krævede foranstaltninger skal de privatpraktiserende dyrlæger — en gang om måneden og senest inden udgangen af den efterfølgende måned — forelægge de relevante lokale veterinær- og fødevaremyndigheder fakturaer for deres ydelser.

Fakturaerne skal vedlægges en detaljeret specifikation over foranstaltninger og rejseomkostninger og, hvis relevant, kopier af fakturaer for indkøbt materiale. Fakturaerne godtgøres først, når personalet ved de lokale veterinær- og fødevaremyndigheder har foretaget en indholdsmæssig og beløbsmæssig kontrol af oplysningerne.

I tilfælde af statsstøtte til indkøb af vacciner tilvejebringes vaccinerne af ŠVPS SR ved offentligt udbud, hvorefter de distribueres til husdyrproducenterne via de privatpraktiserende dyrlæger.

Laboratorieprøver, som omfattes af statsstøtten, udføres af individuelle veterinær- og fødevareinstitutter og af det statslige veterinærinstitut i Zvolen efter anmodning fra de forskellige veterinær- og fødevaremyndigheder. Når prøverne er udført, skal det pågældende institut sende en rapport til den relevante lokale veterinær- og fødevaremyndighed med oplysninger om det udførte arbejde og det nøjagtige beløb, der skal betales ifølge prislisten for laboratorieanalyser. De enkelte institutter må først debitere landbrugsministeriets budget for de beløb, der er anført i rapporten, når personalet ved den berørte lokale veterinær- og fødevaremyndighed har udført en indholdsmæssig og beløbsmæssig kontrol af oplysningerne.